หนูเริ่มกินยาคุม(Yasmin)แผงแรกตั้งแต่วันที่2หลังจากที่ประจำเดือนมา กินยาคุมไปประมาณ8วัน หลังจากนั้นได้มีเพศสัมพันธ์กับแฟน(ครั้งแรกของทั้งสอง)ค่ะ แฟนป้องกันทั้งหมด และไม่ได้แตก แต่มีอยู่ครั้งนึงที่ลองให้สอดใส่แบบสดไป2ที คือการเข้าและออก โดยที่เช็ดก่อนที่จะเข้า และมั่นใจว่าไม่มีน้ำใสๆออกจากน้องของแฟนค่ะ และทำเสร็จรีบไปล้าง หลังจากนั้นประมาณวันสองวันหลังจากมีเพศสัมพันธ์กัน มีเลือดออกมานิดหน่อย และเหมือนตกขาวแต่เป็นสีน้ำตาล บางวันก็เป็นเมือกใสๆปนเลือด แบบนี้ปกติหรือเปล่าคะ หรือว่ามีสิ่งผิดปกติอะไร ตอนนี้ยังกินยาคุมเรื่อยๆจนกว่าจะหมดแผงค่ะ แต่หลังจากนั้นไม่มีการมีเพศสัมพันธ์กันหรือใส่สดกันอีกค่ะ
สวัสดีค่ะ หากได้เริ่มทานยาคุมกำเนิดในวันที่ 2 นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้น เมื่อมีเพศสัมพันธ์ ไม่ว่าจะใส่ถุงยางหรือไม่ก็ตาม โอกาสในการตั้งครรภ์ก็ถือว่ามีน้อยมากค่ะส่วนการมีตกขาวเป็นสีน้ำตาล (ตกขาวที่มีเลือดปน) และการมีเมือกปนเลือด ก็น่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งก็ไม่ได้อันตรายอะไร และไม่ได้มีผลอะไรต่อประสิทธิภาพของยาคุมค่ะ สามารถทานยาคุมต่อไปได้